
Z A P I S N I K
s  8. sjednice Vijeća Mjesnog odbora Buzin, održane dana 17. siječnja 2022. godine u objektu mjesne samouprave Buzin,
s početkom u 18:00 sati


NAZOČNI ČLANOVI VIJEĆA: Juraj Ban, Tomislav Jerčić, Stjepan Kranjčina

NENAZOČNI ČLANOVI VIJEĆA: Vid Ban, Meri Kralj

OSTALI PRISUTNI: 

Predsjedava Juraj Ban, predsjednik Vijeća.

Zapisnik vodi: Juraj Ban, predsjednik Vijeća

	
Predsjednik konstatira da je na početku otvaranja Sjednice nazočno 3 od ukupno 5 članova Vijeća, što znači da Vijeće može pravovaljano raspravljati i odlučivati te otvara 8. sjednicu Vijeća Mjesnog odbora Buzin. 


USVAJANJE ZAPISNIKA

	Bez rasprave, sa 3 glasa ˝ZA˝, Vijeće prihvaća tekst Zapisnika 7. sjednice održane 17. prosinca 2021. godine. 


USVAJANJE DNEVNOG REDA

Usvajanje Dnevnog reda:

Bez rasprave, sa 3 glasa ˝ZA˝, Vijeće je prihvatilo 

D N E V N I   R E D

1. Izvješće o radu Vijeća Mjesnog odbora Buzin za 2021. godinu, donosi se
2. Program rada Vijeća Mjesnog odbora Buzin za 2022. godinu, donosi se
3. Prijedlog Plana održavanja za 2022. godinu, zaključak, donosi se
4. Zahtjev za korištenjem prostora – DVD Buzin – zaključak, donosi se
5. Projekt gradnje područne škole u Buzinu – zaključak, donosi se
6. Pitanja, prijedlozi i obavijesti




Ad. 1. Izvješće o radu Vijeća Mjesnog odbora Buzin za 2021. godinu, donosi se
Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, i Stjepan Kranjčina

Vijeće Mjesnog odbora Buzin (3 „za“) donosi


Izvješće o radu Vijeća Mjesnog odbora Buzin
za 2021. godinu


1. UVODNE NAPOMENE

 Vijeće Mjesnog odbora Buzin je svoj rad i djelovanje usmjerilo na razvoj mjesnog odbora, a na temelju Statuta grada Zagreba, Poslovnika o radu Vijeća Mjesnog odbora Buzin i Pravila Mjesnog odbora Buzin.

	 Osnovne djelatnosti bile su usmjerene na poboljšanje infrastrukturnih problema, donošenjem akata Vijeća i sudjelovanje u donošenju odluka Vijeća Gradske četvrti Novi Zagreb – istok, te se vodilo računa o zadovoljavanju potreba građana obzirom na prioritete.

1. O RADU VIJEĆA

U svibnju 2021. godine, održani su izbori za Vijeće Mjesnog odbora Buzin.

Dana 24. lipnja 2021. godine, konstituirano je Vijeće Mjesnog odbora Buzin (treći saziv), koje broji 5. članova.

Koristeći podatke iz zapisnika sa sjednica Vijeća Mjesnog odbora Buzin iskazujemo zbirne brojčane pokazatelje o osnovnim oblicima rada Vijeća Mjesnog odbora Buzin.

2. a. 	SJEDNICE VIJEĆA

2. a. a.	 Održano sjednica Vijeća
	
	U 2021. godini ukupno je održano  11 sjednica Vijeća Mjesnog odbora Buzin, od toga:
 
a) treći saziv Vijeća 4 sjednica
		b) četvrti saziv Vijeća 7 sjednica

2. a. b. Točke dnevnog reda

		Ukupni broj točaka dnevnog reda na svim sjednicama Vijeća Mjesnog odbora Buzin u 2021. godini je 65,  odnosno prosječno 6 točki dnevnog reda po sjednici Vijeća, od toga:

1. 18 točki dnevnog reda u trećem sazivu vijeća, odnosno prosječno  4 točke dnevnog reda po sjednici
1. 47 točki dnevnog reda u četvrtom sazivu vijeća, odnosno prosječno 7 točke dnevnog reda po sjednici

2. a. 3. Trajanje sjednica Vijeća

		Ukupno vrijeme trajanja sjednica Vijeća Mjesnog odbora Buzin u 2021. je 11 sati i 40 minuta, odnosno prosječno trajanje svake sjednice je 1 sat i 3 minute, od toga:

1. 3 sata i 10 minuta u trećem sazivu vijeća, odnosno prosječno trajanje svake sjednice je 1 sat
1. 8 sati i 30 minuta u četvrtom sazivu vijeća, odnosno prosječno trajanje svake sjednice je 1 sat i 12 minuta

2. a. 4. Prisutnost članova Vijeća sjednicama

		Prisutnost članova Vijeća Mjesnog odbora Buzin sjednicama Vijeća u 2021. u prosjeku 4 od 5 članova vijeća je redovito prisustvovalo sjednicama Vijeća u  2021., od toga:

1. 5 od 5 članova u trećem sazivu vijeća
1. 4 od 5 članova u četvrtom sazivu vijeća


2. a. 5. Hitni sazivi sjednica i dopunske točke Dnevnog reda

		Nije bilo sazvanih sjednica po hitnom postupku u  2021.
		Bilo je dopunskih točaka dnevnog reda u 2021. 

2. a. 6. Rezultat rada Vijeća

		Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda.
		Ukupni broj akata donesenih na sjednicama Vijeća Mjesnog odbora Buzin u 2021. je 53, od toga:
	a) 14 akata donesenih u trećem sazivu vijeća
	b) 39 akata donesenih u četvrtom sazivu vijeća

2. a. 7. Kvaliteta odlučivanja na sjednici Vijeća

            Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.

		Prosječni broj članova Vijeća Mjesnog odbora Buzin koji su sudjelovali u raspravi po pojedinoj točci dnevnog reda u 2021. godini  je 4, od toga:

1. 5 članova vijeća u trećem sazivu vijeća
1. 4 od 5 članova vijeća u četvrtom sazivu vijeća

            Točke dnevnog reda koje su usvojene jednoglasno na sjednicama Vijeća Mjesnog odbora Buzin  u  2021. godini je 65, od toga:

a) 18 točaka usvojeno je jednoglasno u trećem sazivu vijeća
b) 47 točaka usvojeno je jednoglasno u četvrtom sazivu vijeća
 
2. a. 8. Redovitost pozivanja na sjednice Vijeća

		Na sjednice Vijeća Mjesnog odbora Buzin pozivaju se predstavnici Vijeća Gradske četvrti Novi Zagreb - istok kada je njihovo prisustvovanje neophodno.


2. a. 9. Prisustvovanje građana ili grupe građana sjednicama Vijeća

	Na sjednicama Vijeća Mjesnog odbora Buzin u 2021. nisu sudjelovali građani ni u trećem, niti u četvrtom sazivu vijeća. Građani su komunicirali s Vijećem putem maila i osobnih dolazaka na dežurstva.

2. b. Radna tijela Vijeća

		Vijeće Mjesnog odbora Buzin osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.

Radna tijela Vijeća Mjesnog odbora Buzin su:

1. Mandatno povjerenstvo


2. c. Predsjednik Vijeća

		Dužnosti predsjednika Vijeća definirane su odredbama Poslovnika o radu  Vijeća Mjesnog odbora Buzin (članak 21) i te odredbe predstavljaju osnove za prikaz kvantitativnih pokazatelja o aktivnostima predsjednika vijeća.

		Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora Buzin odnosno predsjednik Vijeća daje mišljenje Vijeću Gradske četvrti Novi Zagreb - istok u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira Vijeće Gradske četvrti Novi Zagreb - istok.


2. d. Potpredsjednik Vijeća

 Potpredsjednik Vijeća obnaša svoje dužnosti sukladno odredbama Poslovnika o radu Vijeća Mjesnog odbora Buzin (članak 22.)

2. e. Članovi Vijeća

Prava i dužnosti članova Vijeća određena su odredbama članka 23. Poslovnika o radu Vijeća Mjesnog odbora Buzin.


2. 2. SADRŽAJ RADA VIJEĆA

		Vijeće Mjesnog odbora donijelo je Prijedlog prioriteta za izradu Plana komunalnih aktivnosti za 2022. Gradske četvrti Novi Zagreb – istok.

1. ZAKLJUČNE OCJENE

	Vijeće Mjesnog odbora Buzin svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.


Ad. 2. Program rada Vijeća Mjesnog odbora Buzin za 2022. godinu, donosi se

Članovi Vijeća od Predsjednika su usmeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, i Stjepan Kranjčina

Vijeće Mjesnog odbora Buzin (3 „za“) donosi

P R O G R A M   R A D A
VIJEĆA MJESNOG ODBORA BUZIN
za 2022.  godinu

I. POLAZNE OSNOVE

                Djelovanje Vijeća Mjesnog odbora Buzin (u nastavku: Vijeće) polazi od sagledavanja stanja, potreba i problema Mjesnog odbora:

1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;

1. potrebom sanacije starih cesta i izgradnje novih;

1. uređenja postojećih parkova i zelenih površina;

1. izgradnjom prostora za društvene potrebe;

1. modernizacijom dječjih igrališta s novom opremom;

1. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;

1. sveobuhvatnom i temeljitom analizom ukupnog stanja i strukture stanovništva na području Mjesnog odbora, kao osnovom za osmišljavanje djelovanja Vijeća u pitanjima iz njihove nadležnosti;

1. osmišljavanju koncepta razvoja Mjesnog odbora temeljem na obilježjima, strukturi i potrebama stanovništva Mjesnog odbora.

                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

                Sukladno svojim ovlastima, definiranim Zakonom o gradu Zagrebu, Statutu grada Zagreba i Poslovnika Vijeća Mjesnog odbora, Vijeće u 2022. godini, želi ostvariti slijedeće ciljeve:

1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe, te udruga djece, mladih i starijih osoba; usmjeriti na zadovoljavanje sveukupnih potreba građana;

1. osigurati sustavno prikupljanje i obradu, te primjerenu dostupnost javnosti svih bitnih podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

1. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga);

III. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2022. godine, u naznačenim rokovima, raspraviti i donijeti odgovarajuće akte, naročito o slijedećim pitanjima;

1. održavanje sjednica Radnih skupina;

1. informiranje o planovima Vijeća Gradske četvrti Novi Zagreb - istok;

1. analiza stanja objekta mjesne samouprave na području Mjesnog odbora;

1. donošenje zaključaka o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u mjesnim samoupravama, praćenja problema u komunalnoj infrastrukturi);
                                                              
1. donošenje izvješća o radu za 2021. godinu;

1. donošenje prijedloga prioriteta za Plan komunalnih aktivnosti za 2022. godinu;

1. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.

IV. TEKUĆA PITANJA

                Vijeće će, osim navedenog, tijekom 2022. godine, raspravljati i o drugim pitanjima koja sukladno Statutu grada Zagreba, ocijeni značajnim. 


Ad. 3. Prijedlog Plana održavanja za 2022. godinu, zaključak, donosi se

Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, i Stjepan Kranjčina

Vijeće Mjesnog odbora Buzin (3 „za“) donosi

Z A K LJ U Č A K
o planu održavanja za 2022. godinu na području MO Buzin

1. Vijeće Mjesnog odbora Buzin raspravljalo je o planu održavanja za 2022. godinu na području MO Buzin.
 
2. Vijeće Mjesnog odbora Buzin suglasno je da se zadrži postojeći program čišćenja i pranja na području Mjesnog odbora Buzin. 

3. Vijeće Mjesnog odbora Buzin traži od Zagrebačkog holdinga – podružnice Čistoća da se u program čišćenja i pranja uključe sljedeće aktivnosti:

· Periodično (jednom u tri mjeseca) ručno i strojno metenje dijela ulice Bani u zoni podvožnjaka autoceste A3 (zbog nakupljanja sitnog pijeska u najnižoj točki tog dijela ulice što uzrokuje zaštopavanje odvoda za vodu i plavljenje prometnice u zoni cijelog podvožnjaka za vrijeme obilne kiše).
· Strojno metenje ulica Buzinski prilaz, Bani, Buzinska cesta i Ulice Mladosti, minimalno dva puta godišnje, a obavezno barem jedanput nakon zimske sezone
· Periodično čišćenje korova na javnoprometnim površinama (Ulica Mladosti, Buzinski prilaz, Bani, Buzinska cesta), dva puta godišnje, ovisno o potrebi
· Redovito pražnjenje košarica za otpatke u Parku Pijovčina i na drugim lokacijama nakon postavljanja košarica za otpatke
4. Ovaj Zaključak dostavlja se Vijeću Gradske četvrti Novi Zagreb-istok, Gradskom uredu za mjesnu samoupravu te Zagrebačkom holdingu – podružnici Čistoća.


Ad. 4. Zahtjev za korištenjem prostora – DVD Buzin – zaključak, donosi se
 
Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, i Stjepan Kranjčina

Vijeće Mjesnog odbora Buzin (3 „za“) donosi

Z A K LJ U Č A K
o odobravanju povremenog korištenja prostora mjesne samouprave Buzin

1. Vijeće Mjesnog odbora Buzin raspravljalo je o zahtjevima za povremeno i jednokratno korištenje prostora mjesne samouprave Buzin.

2. Vijeće Mjesnog odbora Buzin suglasno je da se odobri udruzi DVD Buzin povremeno korištenje velike dvorane u prostoru mjesne samouprave Buzin, u terminu svaka srijeda u mjesecu u vremenu od 18,00 do 22,00 sati.

3. Vijeće Mjesnog odbora Buzin suglasno je da se odobri udruzi DVD Buzin jednokratno korištenje prostora mjesne samouprave Buzin, dana 26. veljače 2022. godine, u vremenu od 08,00 do 24,00 sati.

4. Ovaj Zaključak dostavlja se Vijeću Gradske četvrti Novi Zagreb-istok.

Ad. 5. Projekt gradnje područne škole u Buzinu – zaključak, donosi se

Članovi Vijeća od Predsjednika su usmeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Tomislav Jerčić, i Stjepan Kranjčina

Vijeće Mjesnog odbora Buzin (3 „za“) donosi

Z A K LJ U Č A K
o projektu gradnje područne škole u Buzinu

1. Vijeće Mjesnog odbora Buzin raspravljalo je o projektu gradnje područne škole u Buzinu.

2. Vijeće Mjesnog odbora Buzin traži na uvid, u što kraćem roku, od Vijeća Gradske četvrti Novi Zagreb-istok te svih nadležnih Gradskih ureda, cjelokupnu dokumentaciju gradnje područne škole Buzin, kako bi se upoznalo sa planiranim zahvatima uređenja navedene prometnice.

3. Vijeće Mjesnog odbora Buzin traži informaciju u vezi uređenja gradnje područne škole Buzin, u što kraćem roku, od Vijeća Gradske četvrti Novi Zagreb-istok te svih nadležnih Gradskih ureda, a kako bi na temelju dobivenih informacija donijelo odgovarajuće zaključke. i to:

· Što je sve do 17.siječnja.2022. godine učinjeno u vezi projekta gradnje područne škole Buzin?
· U kojoj je trenutno fazi realizacije projekt gradnje područne škole Buzin?

4. Ovaj Zaključak dostavlja se na znanje Vijeću Gradske četvrti Novi Zagreb-istok, Gradskom uredu za mjesnu samoupravu te putem Gradskom ureda za mjesnu samoupravu nadležnim gradskim uredima.


Ad. 6. Pitanja, prijedlozi i obavijesti
Predsjednik Vijeća Mjesnog odbora Buzin izvještava članove Vijeća Mjesnog odbora Buzin da su u plan javne nabave Grada Zagreba uvršteni prijedlozi koje je dalo Vijeće Mjesnog odbora Buzin. Također, izvještava da nije bilo koordinacije predsjednika Vijeća Mjesnih odbora s predsjednikom Vijeća Gradske četvrti Novi Zagreb-istok.



Obzirom da više nije bilo pitanja, prijedloga i obavijesti, Sjednica je završena u 18,45 sati.

KLASA: 024-08/22-003/198
URBROJ:  251-13-11-9-22-2
[bookmark: _GoBack]Zagreb, 17. siječnja 2022. 

Zapisnik sastavio:							
Juraj Ban, mag. geogr.
Predsjednik 
Vijeća Mjesnog odbora
Buzin


Juraj Ban, mag. geogr.
